Հ Ա Ր Ց Ա Շ Ա Ր

Հ Հ Ս Ա Հ Մ Ա Ն Ա Դ Ր ՈՒ Թ Յ ՈՒ Ն Ի Ց

*(Քաղաքացիական ծառայության թափուր պաշտոններ զբաղեցնելու համար անցկացվող մրցույթների թեստավորման փուլի համար)*

Ըստ ՀՀ Սահմանադրության 1-ին հոդվածի՝ ինչպիսի՞ պետություն է Հայաստանի Հանրապետությունը՝

* ինքնիշխան, ժողովրդավարական, սոցիալական, իրավական պետություն է:

 ( ՀՀ Սահմ. հոդ. 1)

 Ինչպե՞ս է ժողովուրդն իր իշխանությունն իրականացնում Հայաստանի Հանրապետությունում`

* ազատ ընտրությունների, հանրաքվեների, ինչպես նաև Սահմանադրությամբ նախատեսված պետական և տեղական ինքնակառավարման մարմինների ու պաշտոնատար անձանց միջոցով:

 (ՀՀ Սահմ. հոդ. 2)

Նշվածներից ո՞րն է հանրային իշխանության պարտականություններից`

* մարդու և քաղաքացու հիմնական իրավունքների և ազատությունների հարգումն ու պաշտպանությունը:

 (ՀՀ Սահմ. հոդ. 3, մաս 2)

Ինչի՞ հիման վրա է իրականացվում պետական իշխանությունը`

* իրականացվում է Սահմանադրությանը և օրենքներին համապատասխան` օրենսդիր, գործադիր և դատական իշխանությունների բաժանման և հավասարակշռման հիման վրա:

 (ՀՀ Սահմ. հոդ. 4)

Ո՞ր իրավական ակտերին պետք է համապատասխանեն օրենքները`

* սահմանադրական օրենքներին:

 (ՀՀ Սահմ. հոդ. 5, մաս 2)

Հայաստանի Հանրապետության վավերացրած միջազգային պայմանագրերի և օրենքների նորմերի միջև հակասության դեպքում ո՞ր նորմերն են կիրառվում`

* միջազգային պայմանագրերի նորմերը:

 (ՀՀ Սահմ. հոդ. 5, մաս 3)

Ինչպիսի՞ գործողություններ են իրավասու կատարել պետական և տեղական ինքնակառավարման մարմիններն ու պաշտոնատար անձինք`

* միայն այնպիսի գործողություններ, որոնց համար լիազորված են Սահմանադրությամբ կամ օրենքներով:

 (ՀՀ Սահմ. հոդ. 6, մաս 1)

Ո՞ր սկզբունքներին չեն կարող հակասել կուսակցությունների կառուցվածքը և գործունեությունը`

* ժողովրդավարական սկզբունքներին:

 (ՀՀ Սահմ. հոդ. 8, մաս 4)

Նշվածներից ո՞ւմ բացառիկ սեփականությունն են ջրային ռեսուրսները և ընդերքը`

* պետության:

 (ՀՀ Սահմ. հոդ. 10, մաս 2)

Նշվածներից ո՞վ է պարտավոր օրենքով սահմանված կարգով մասնակցել Հայաստանի Հանրապետության պաշտպանությանը`

* յուրաքանչյուր քաղաքացի:

 (ՀՀ Սահմ. հոդ. 14, մաս 3)

Նշվածներից ո՞ւմ (ո՞ր մարմնի) հատուկ պաշտպանության և հովանավորության ներքո են ընտանիքը, մայրությունը և մանկությունը`

* պետության:

 (ՀՀ Սահմ. հոդ. 16)

Նշվածներից ի՞նչն է երաշխավորվում Հայաստանի Հանրապետությունում`

* կրոնական կազմակերպությունների գործունեության ազատությունը:

 (ՀՀ Սահմ. հոդ. 17, մաս 1)

Նշվածներից ո՞րն է (որո՞նք են) Հայաստանի Հանրապետության պետական լեզուն (լեզուները)`

* հայերենը:

 (ՀՀ Սահմ. հոդ. 20)

Նշվածներից ո՞ր իրավական ակտով կարող է սահմանափակվել ֆիզիկական և հոգեկան անձեռնմխելիության իրավունքը`

* միայն օրենքով:

 (ՀՀ Սահմ. հոդ. 25, մաս 2)

Ի՞նչ նպատակներով կարող է սահմանափակվել ֆիզիկական և հոգեկան անձեռնմխելիության իրավունքը`

* պետական անվտանգության, հանցագործությունների կանխման կամ բացահայտման, հասարակական կարգի, առողջության և բարոյականության կամ այլոց հիմնական իրավունքների և ազատությունների պաշտպանության նպատակով:

 (ՀՀ Սահմ. հոդ. 25, մաս 2)

Նշվածներից ո՞վ ունի անձնական ազատության իրավունք`

* յուրաքանչյուր ոք:

 (ՀՀ Սահմ. հոդ. 27, մաս 1)

Նշվածներից ո՞ր դեպքում անձն օրենքով սահմանված կարգով կարող է զրկվել անձնական ազատությունից`

* եթե անձը չի ենթարկվել դատարանի իրավաչափ կարգադրությանը:

 (ՀՀ Սահմ. հոդ. 27, մաս 1, կետ 2)

Անձնական ազատությունից զրկված անձը ե՞րբ է տեղեկացվում ազատությունից զրկվելու պատճառների, իսկ քրեական մեղադրանք ներկայացվելու դեպքում՝ նաև մեղադրանքի մասին`

* անհապաղ:

 (ՀՀ Սահմ. հոդ. 27, մաս 2)

Նշվածներից ո՞ր իրավական ակտով են սահմանվում ամուսնության տարիքը, ամուսնության և ամուսնալուծության կարգը`

* օրենքով:

 (ՀՀ Սահմ. հոդ. 35, մաս 1)

Ի՞նչ նպատակով կարող է օրենքով սահմանափակվել ամուսնանալու ազատությունը`

* առողջության և բարոյականության պաշտպանության նպատակով:

 (ՀՀ Սահմ. հոդ. 35, մաս 3)

Ի՞նչ նպատակով կարող է օրենքով, դատարանի որոշմամբ կատարվել ծնողական իրավունքներից զրկում կամ դրանց սահմանափակում`

* երեխայի կենսական շահերն ապահովելու նպատակով:

 (ՀՀ Սահմ. հոդ. 36, մաս 2)

Նշվածներից ո՞վ է (ովքե՞ր են) պարտավոր հոգ տանել իր (իրենց) անաշխատունակ և կարիքավոր ծնողների մասին`

* չափահաս աշխատունակ անձինք:

 (ՀՀ Սահմ. հոդ. 36, մաս 3)

Նշվածներից ո՞ւմ (ո՞ր մարմնի) հոգածության և պաշտպանության ներքո են առանց ծնողական խնամքի մնացած երեխաները`

* պետության:

 (ՀՀ Սահմ. հոդ. 37, մաս 4)

Նշվածներից ո՞վ ունի օրենքով սահմանված դեպքերում և կարգով մրցութային հիմունքներով պետական բարձրագույն և այլ մասնագիտական կրթական հաստատություններում անվճար կրթություն ստանալու իրավունք`

* յուրաքանչյուր ոք:

 (ՀՀ Սահմ. հոդ. 38, մաս 2)

Նշվածներից ո՞վ ունի Հայաստանի Հանրապետության տարածքում ազատ տեղաշարժվելու և բնակավայր ընտրելու իրավունք`

* Հայաստանի Հանրապետության տարածքում օրինական հիմքերով գտնվող յուրաքանչյուր ոք:

 (ՀՀ Սահմ. հոդ. 40, մաս 1)

Նշվածներից ո՞վ ունի Հայաստանի Հանրապետություն մուտք գործելու իրավունք`

* յուրաքանչյուր քաղաքացի և Հայաստանի Հանրապետությունում օրինական հիմքերով բնակվելու իրավունք ունեցող յուրաքանչյուր ոք:

 (ՀՀ Սահմ. հոդ. 40, մաս 3)

Հայաստանի Հանրապետության քաղաքացու ո՞ր իրավունքը սահմանափակման ենթակա չէ`

* Հայաստանի Հանրապետություն մուտք գործելու իրավունքը:

 (ՀՀ Սահմ. հոդ. 40, մաս 4)

Ո՞ր հավաքների իրականացման համար իրազեկում չի պահանջվում`

* ինքնաբուխ հավաքների:

 (ՀՀ Սահմ. հոդ. 44, մաս 2)

Նշվածներից ո՞ր մարմնում ծառայողների հավաքների ազատության իրավունքի իրականացման համար օրենքով կարող են սահմանվել սահմանափակումներ`

* ռազմականացված մարմիններում:

 (ՀՀ Սահմ. հոդ. 44, մաս 3)

Ո՞ր իրավական ակտով սահմանված դեպքերում և ո՞ր իրավական ակտով կարող է կասեցվել կուսակցության գործունեությունը`

* օրենքով սահմանված դեպքերում` Սահմանադրական դատարանի որոշմամբ:

 (ՀՀ Սահմ. հոդ. 46, մաս 4)

Ազգությամբ հայերը ո՞ր պահից ունեն Հայաստանի Հանրապետության քաղա­քացիություն ձեռք բերելու իրավունք`

* Հայաստանի Հանրապետությունում բնակություն հաստատելու պահից:

 (ՀՀ Սահմ. հոդ. 47, մաս 3)

Հայաստանի Հանրապետության քաղա­քացին ինչի՞ց չի կարող զրկվել`

* քաղաքացիությունից:

 (ՀՀ Սահմ. հոդ. 47, մաս 5)

Նշվածներից ո՞ր իրավական ակտով են սահմանվում ՀՀ քաղաքացիության դադարեցման հիմքերը`

* օրենքով:

 (ՀՀ Սահմ. հոդ. 47, մաս 6)

Նշվածներից ո՞ր իրավական ակտով կարող է սահմանափակվել Հայաստանի Հանրապետության քաղաքացու` քաղաքացիությունը փոխելու իրավունքը`

* օրենքով:

 (ՀՀ Սահմ. հոդ. 47, մաս 7)

Նշվածներից ովքե՞ր չունեն ընտրելու և ընտրվելու, ինչպես նաև հանրաքվեին մասնակցելու իրավունք`

* դիտավորությամբ կատարված ծանր հանցանքների համար դատարանի օրինական ուժի մեջ մտած դատավճռով դատապարտված և պատիժը կրող անձինք:

 (ՀՀ Սահմ. հոդ. 48, մաս 4)

Նշվածներից ովքե՞ր չունեն ընտրելու և ընտրվելու, ինչպես նաև հանրաքվեին մասնակցելու իրավունք`

* դատարանի օրինական ուժի մեջ մտած վճռով անգործունակ ճանաչված անձինք:

 (ՀՀ Սահմ. հոդ. 48, մաս 4)

Նշվածներից ովքե՞ր չունեն ընտրվելու իրավունք`

* դատարանի օրինական ուժի մեջ մտած դատավճռով դատապարտված և պատիժը կրող անձինք:

(ՀՀ Սահմ. հոդ. 48, մաս 4)

Նշվածներից ո՞վ ունի ընդհանուր հիմունքներով հանրային ծառայության անցնելու իրավունք`

* յուրաքանչյուր քաղաքացի:

 (ՀՀ Սահմ. հոդ. 49)

Նշվածներից ո՞ր տարիքի երեխաներին մշտական աշխատանքի ընդունելն է արգելվում`

* մինչև 16 տարեկան:

 (ՀՀ Սահմ. հոդ. 57, մաս 4)

Նշվածներից ո՞ր դեպքում է հանցագործության համար մեղադրվողը համարվում անմեղ`

* քանի դեռ նրա մեղքն ապացուցված չէ օրենքով սահմանված կարգով` դատարանի՝ օրինական ուժի մեջ մտած դատավճռով:

 (ՀՀ Սահմ. հոդ. 66)

Նշվածներից ո՞վ ունի ներման, ներառյալ նշանակված պատիժը մեղմացնելու խնդրանքի իրավունք`

* յուրաքանչյուր դատապարտյալ:

 (ՀՀ Սահմ. հոդ. 70)

Արարքի պատժելիությունը վերացնող կամ պատիժը մեղմացնող օրենքն ունի՞ հետադարձ ուժ`

* ունի:

 (ՀՀ Սահմ. հոդ. 72)

Ո՞ր դեպքում իր գործողության կամ անգործության համար անձը չի կարող դատապարտվել`

* եթե գործողությունը կամ անգործությունը հանցանքի կատարման պահին հանցագործություն չի հանդիսացել:

 (ՀՀ Սահմ. հոդ. 72)

Անձի իրավական վիճակը վատթարացնող օրենքները և այլ իրավական ակտերն ունե՞ն հետադարձ ուժ`

* չունեն:

 (ՀՀ Սահմ. հոդ. 73, մաս 1)

Նշվածներից ո՞րն է սահմանադրական օրենք`

* Կուսակցությունների մասին օրենքը:

 (ՀՀ Սահմ. հոդ. 103, մաս 2)

 Ազգային ժողովի նիստ գումարելու անհնարինության դեպքում ո՞ւմ (ո՞ր մարմնի) կողմից է լուծվում պատերազմ հայտարարելու հարցը`

* Կառավարության.

( ՀՀ Սահմ. հոդ. 118, մաս 2)

 Ազգային ժողովը կարող է ընդունել պատերազմ հայտարարելու կամ խաղաղություն հաստատելու մասին որոշում`

* Կառավարության առաջարկությամբ, պատգամավորների ընդհանուր թվի ձայների մեծամասնությամբ.

 ( ՀՀ Սահմ. հոդ. 118, մաս 1)

 Սահմանադրական կարգին սպառնացող անմիջական վտանգի դեպքում ի՞նչ միջոցառումներ է ձեռնարկում Կառավարությունը`

* հայտարարում է արտակարգ դրություն, ձեռնարկում է իրավիճակից բխող միջոցառումներ և այդ մասին ուղերձով դիմում է ժողովրդին.

( ՀՀ Սահմ. հոդ. 120, մաս 1)

 Իր լիազորություններն իրականացնելիս Հանրապետության նախագահը ինչո՞վ է առաջնորդվում`

* Հանրապետության նախագահն անաչառ է և առաջնորդվում է բացառապես համապետական և համազգային շահերով.­

 (ՀՀ Սահմ. հոդ. 123, մաս 3)

 Ե՞րբ և ո՞ր դեպքերում է անցկացվում Հանրապետության նախագահի արտահերթ ընտրություն`

* Հանրապետության նախագահի պաշտոնանկության, լիազորությունների կատարման անհնարինության, հրաժարականի կամ մահվան դեպքերում Հանրապետության նախագահի պաշտոնը թափուր մնալուց ոչ շուտ, քան քսանհինգ, և ոչ ուշ, քան երեսունհինգ օր հետո.

 ( ՀՀ Սահմ. հոդ. 126)

Ո՞վ (ո՞ր մարմինն) է փոփոխություններ կատարում Կառավարության կազմում`

* Հանրապետության նախագահը՝ վարչապետի առաջարկությամբ.

( ՀՀ Սահ. hոդ.131)

 Ո՞վ է օրենքով սահմանված դեպքերում և կարգով շնորհում բարձրագույն դիվանագիտական աստիճաններ`

* Հանրապետության նախագահը՝ վարչապետի առաջարկությամբ.

 (ՀՀ Սահմ. հոդ. 132, մաս 3)

 Ո՞վ է օրենքով սահմանված դեպքերում և կարգով լուծում Հայաստանի Հանրապետության քաղաքացիություն շնորհելու և Հայաստանի Հանրապետության քաղաքացիությունը դադարեցնելու վերաբերյալ հարցերը՝

* Հանրապետության նախագահը.

 (ՀՀ Սահմ. հոդ. 134)

 Հայաստանի Հանրապետության վրա զինված հարձակման, դրա անմիջական վտանգի առկայության կամ պատերազմ հայտարարվելու դեպքերում ո՞վ է (ո՞ր մարմինն է) հայտարարում ռազմական դրություն, ուղերձով դիմում ժողովրդին և կարող է հայտարարել ընդհանուր կամ մասնակի զորահավաք`

* Կառավարությունը:

 ( ՀՀ Սահմ. հոդ. 119, մաս 1)

 Ի՞նչ ժամկետում և քանի՞ անգամ նույն անձը կարող է ընտրվել Հանրապետության նախագահ`

* յոթ տարի ժամկետով և միայն մեկ անգամ.

 (ՀՀ Սահմ. hոդ. 124, մասեր 1,3)

 Ի՞նչ ժամկետում է Հանրապետության նախագահը ստորագրում և հրապարակում Ազգային ժողովի կողմից ընդունված օրենքները`

* քսանմեկօրյա ժամկետում.

( ՀՀ Սահմ. hոդ. 129, մաս 1)

 Ինչպիսի՞ կազմ ունի Կառավարությունը՝

Կառավարությունը կազմված է՝

* վարչապետից, փոխվարչապետներից և նախարարներից:

 (ՀՀ Սահմ. հոդ.147, մաս 1)

 Ո՞ր դեպքերում Հանրապետության նախագահը կարող է պաշտոնանկ արվել`

* պետական դավաճանության, այլ ծանր հանցագործության կամ Սահմանադրության կոպիտ խախտման համար:

 (ՀՀ Սահմ. հոդ.141, մաս 1)

Հանրապետության նախագահն իր կարգավիճակի հետ չկապված գործողությունների համար ե՞րբ կարող է պատասխանատվության ենթարկվել՝

* իր լիազորությունների ավարտից հետո.

 ( ՀՀ Սահմ. հոդ.140, մաս 3)

Նշվածներից ո՞ր մարմիններն են Հայաստանի Հանրապետությունում իրականացնում արդարադատություն`

* միայն դատարանները:

(ՀՀ Սահմ. հոդ 162, մաս 1)

***Հարցաշար***

**«Ոստիկանության մասին» ՀՀ օրենքի վերաբերյալ**

**(քաղաքացիական հատուկ ծառայության թափուր պաշտոններ զբաղեցնելու համար անցկացվող մրցույթների թեստավորման փուլի համար)**

«Ոստիկանության մասին» ՀՀ օրենքն ընդունվել է`

* 2001թ. ապրիլի 16-ին:

(Հիմք՝ ՀՀ ազգային ժողով 16.04.2001թ. «Ոստիկանության մասին» ՀՀ օրենք)

«Ոստիկանության մասին» ՀՀ օրենքի 2-րդ հոդվածի առաջին մասով նախատեսված խնդիրներն իրականացնելիս, ոստիկանությունը իրավունք ունի`

* «Ոստիկանության մասին» ՀՀ օրենքով նախատեսված դեպքերում, կարգով և սահմաններում կիրառելու հարկադրանք:

 (Հիմք՝ «Ոստիկանության մասին» ՀՀ օրենքի հոդված 1)

ՀՀ ոստիկանությունը միասնական համակարգ կազմող`

* պետական կառավարման համակարգի մարմին է:

 (Հիմք՝ «Ոստիկանության մասին» ՀՀ օրենքի հոդված 1)

Ոստիկանության խնդիրներից է օրենքին համապատասխան ապահովել`

* մարդու անվտանգությունը՝ օրենքով նախատեսված դեպքերում:

 (Հիմք՝ «Ոստիկանության մասին» ՀՀ օրենքի հոդված 2, 1-ին մաս)

Ոստիկանության վրա այլ խնդիրներ կարող են դրվել միայն`

* «Ոստիկանության մասին» ՀՀ օրենքով:

 (Հիմք՝ «Ոստիկանության մասին» ՀՀ օրենքի հոդված 2, 2-րդ մաս)

Ոստիկանությունն իր խնդիրներն իրականացնելիս համագործակցում է`

* պետական կառավարման և տեղական ինքնակառավարման, այլ իրավապահ մարմինների, ինչպես նաև կազմակերպությունների և ֆիզիկական անձանց հետ:

 («Ոստիկանության մասին» ՀՀ օրենքի հոդված 7, 1-ին մաս)

Ոստիկանության գործունեությունը կարգավորվում է`

* ՀՀ Սահմանադրությամբ, « Ոստիկանության մասին» ՀՀ օրենքով, այլ օրենքներով ու իրավական ակտերով, ինչպես նաև միջազգային պայմանագրերով:

 («Ոստիկանության մասին» ՀՀ օրենքի հոդված 4, 1-ին մաս)

Ոստիկանության ընդհանուր ղեկավարումը իրականացնում է`

* ՀՀ Կառավարությունը:

 («Ոստիկանության մասին» ՀՀ օրենքի հոդված 9, 5-րդ մաս)

Ոստիկանության կառուցվածքի և քանակի սահմաններում ոստիկանության ենթակառուցվածքային ստորաբաժանումներ ստեղծելու իրավասու է`

* ՀՀ ոստիկանության պետը:

(«Ոստիկանության մասին» ՀՀ օրենքի հոդված 9, 4-րդ մաս)

Ոստիկանության գործունեութան վերահսկողությունը իրականացնում է`

* ՀՀ վարչապետը:

(«Ոստիկանության մասին» ՀՀ օրենքի հոդված 42, 1-ին մաս)

Ոստիկանությունում ներգերատեսչական հսկողությունը իրականացվում է`

* ՀՀ ոստիկանության պետի սահմանած կարգով:

(«Ոստիկանության մասին» ՀՀ օրենքի հոդված 42, 2-րդ մաս)

Ոստիկանության կանոնադրությունը հաստատում և աշխատողների քանակը սահմանում է`

* ՀՀ վարչապետը:

 («Ոստիկանության մասին» ՀՀ օրենքի հոդված 9, 3-րդ մաս)

Ոստիկանության կողմից մարդուն խոշտանգման, անմարդկային կամ նվաստացնող վերաբերմունքի ենթարկելը`

* պատժվում է օրենքով:

 («Ոստիկանության մասին» ՀՀ օրենքի հոդված 5, 2-րդ մաս)

Քաղաքացիները և իրավաբանական անձինք ոստիկանության խնդիրների իրականացմանը`

* կարող են մասնակցել կամավորության սկզբունքով:

 («Ոստիկանության մասին» ՀՀ օրենքի հոդված 28, 3-րդ կետ)

Ոստիկանության կողմից կատարվող հետաքննության օրինականության նկատմամբ հսկողություն իրականացնում են`

* դատախազության մարմինները, օրենքով սահմանված կարգով:

 («Ոստիկանության մասին» ՀՀ օրենքի հոդված 42.1)

Ոստիկանության խնդիրներից է օրենքին համապատասխան ապահովել`

* սեփականության բոլոր ձևերի հավասար պաշտպանությունը:

 («Ոստիկանության մասին» ՀՀ օրենքի հոդված 2, 1-ին մաս, 5-րդ կետ)

Ոստիկանության ծառայողը`

* գործադիր իշխանության ներկայացուցիչ է և գտնվում է օրենքի և պետության պաշտպանության ներքո:

 («Ոստիկանության մասին» ՀՀ օրենքի հոդված 38, 1-ին մաս)

Ոստիկանության հասկացությունը, խնդիրները, իրավական հիմքերն ու սկղբունքները, պարտականությունները և իրավունքները, կառուցվածքը, պատասխանատվության կարգը, իրավական ու սոցիալական ապահովության երաշխիքները, ինչպես նաև ոստիկանության ֆինանսավորումը, նյութատեխնիկական ապահովումը և գործունեության վերահսկողության սկզբունքները կարգավորվում են`

* «Ոստիկանության մասին» և «Ոստիկանությունում ծառայության մասին» ՀՀ օրենքներով:

 («Ոստիկանության մասին» ՀՀ օրենք ընդ. 2001թ ապրիլի 16-ին և «Ոստիկանությունում ծառայության մասին» ՀՀ օրենք ընդ. 2002թ. Հուլիսի 3-ին)

Ոստիկանության ծառայողը ֆիզիկական ուժ, հատուկ միջոցներ և հրազեն գործադրում է`

* «Ոստիկանության մասին» ՀՀ օրենքով նախատեսված դեպքերում և կարգով:

 («Ոստիկանության մասին» ՀՀ օրենքի հոդված 29)

Ոստիկանության ծառայողը ֆիզիկական ուժ, հատուկ միջոցներ և հրազեն գործադրելուց հետո պարտավոր է ցուցաբերել կամ ապահովել մարմնական վնասվածքներ ստացած անձանց`

* առաջին բուժօգնություն՝ բժշկական կազմակերպություններին անհապաղ հայտնելով մարմնական վնասվածքների ու մահվան բոլոր դեպքերի մասին:

 («Ոստիկանության մասին» ՀՀ օրենքի հոդված 29)

Ոստիկանությունում սպառազինության մեջ ընդգրկված հատուկ միջոցների ցանկը, ինչպես նաև դրանք սպառազինության մեջ ընդգրկելու,սպառազինությունից հանելու և ոչնչացնելու կարգը հաստատում է`

* ՀՀ կառավորությունը:

 («Ոստիկանության մասին» ՀՀ օրենքի հոդված 31)

Ոստիկանության գործունեությունը հիմնվում է`

* օրինականության, անձի իրավունքների և ազատությունների, պատիվն ու արժանապատվությունը հարգելու, մարդասիրության ու հրապարակայնության սկզբունքների վրա:

 («Ոստիկանության մասին» ՀՀ օրենքի հոդված 3, 1-ին մաս)

Ոստիկանությունը բաղկացած է`

* ոստիկանության կենտրոնական ապարատից, դրա անմիջական ենթակայության ստորաբաժանումներից, ոստիկանության Երևան քաղաքի և մարզային վարչություններից և դրանց ենթակա բաժիններից:

 («Ոստիկանության մասին» ՀՀ օրենքի հոդված 9, 2-րդ մաս)

Ոստիկանության խնդիրներից է օրենքին համապատասխան ապահովել`

* հանցագործությունների ու վարչական իրավախախտումների նախականխումը, կանխումը և խափանումը:

 («Ոստիկանության մասին» ՀՀ օրենքի հոդված 2, մաս 1-ին, 2-րդ կետ)

Ոստիկանության խնդիրներից է օրենքին համապատասխան ապահովել`

* հանցագործությունների հայտնաբերումը և բացահայտումը, քրեական գործով նախնական քննությունը:

 («Ոստիկանության մասին» ՀՀ օրենքի հոդված 2, մաս 1-ին, 3-րդ կետ)

Ոստիկանության խնդիրներից է օրենքին համապատասխան ապահովել`

1. հասարակական կարգի պահպանությունը և հասարակական անվտանգությունը:

(«Ոստիկանության մասին» ՀՀ օրենքի հոդված 2, մաս 1-ին, 4-րդ կետ)

Ոստիկանության խնդիրներից է օրենքին համապատասխան ապահովել`

* սեփականության բոլոր ձևերի պաշտպանությունը:

 («Ոստիկանության մասին» ՀՀ օրենքի հոդված 2, մաս 1-ին, 5-րդ կետ)

Ոստիկանության խնդիրներից է օրենքին համապատասխան ապահովել`

* օրենքով նախատեսված սահմաններում ֆիզիկական և իրավաբանական անձանց իրենց իրավունքներն ու օրինական շահերը պաշտպանելիս օգնություն ցույց տալը:

 («Ոստիկանության մասին» ՀՀ օրենքի հոդված 2, մաս 1-ին, 6-րդ կետ)

Ոստիկանությունն իր իրավունքներն իրականացնելիս պարտավոր է առաջնորդվել մարդու և քաղաքացու`

* ՀՀ Սահմանադրությամբ ամրագրված իրավունքների և ազատությունների պաշտպանության անհրաժեշտությամբ, նրանց իրավահավասարության, լիազորությունների իրականացման համաչափության և կամայականության արգելքի սկզբունքներով, ինչպես նաև հետապնդել օրենքով կանխորոշված նպատակներ:

 («Ոստիկանության մասին» ՀՀ օրենքի հոդված 3, 2-րդ մաս)

Ոստիկանության գործունեությունը հիմնվում է `

* օրինականության, անձի իրավունքների և ազատությունների, պատիվն ու արժանապատվությունը հարգելու, մարդասիրության ու հրապարակայնության սկզբունքների վրա:

 («Ոստիկանության մասին» ՀՀ օրենքի հոդված 3, 1-ին մաս)

Ոստիկանության հարկադրական բնույթի լիազորությունների իրականացումը պետք է ուղղված լինի Սահմանադրությամբ և օրենքներով հետապնդվող նպատակներին, իսկ դրանց հասնելու միջոցները պետք է լինեն `

* պիտանի, անհրաժեշտ և չափավոր:

( «Ոստիկանության մասին» ՀՀ օրենքի հոդված 3, 3-րդ մաս)

Օրենքով իրեն վերապահված լիազորությունների շրջանակներում ոստիկանությունը պաշտպանում է մարդու իրավունքներն ու ազատությունները, ինչպես նաև օրինական շահերը`

* անկախ նրա սեռից, ռասսայից, մաշկի գույնից, էթնիկ կամ սոցիալական ծագումից, գենետիկական հատկանիշներից, լեզվից, կրոնից, աշխարհայացքից, քաղաքական կամ այլ հայացքներից, ազգային փոքրամասնությանը պատկանելիությունից, գույքային վիճակից, ծնունդից, հաշմանդամությունից, տարիքից կամ անձնական կամ սոցիալական բնույթի այլ հանգամանքներից:

( «Ոստիկանության մասին» ՀՀ օրենքի հոդված 5, 1-ին մաս)

Ոստիկանության գործողությունները չպետք է խախտեն`

* մարդու արժանապատվությունը, կյանքի, պատվի ու բարի համբավի, ֆիզիկական և հոգեկան անձեռնմխելիության, սեփականության իրավունքը, ինչպես նաև մյուս իրավունքներն ու ազատությունները:

 ( «Ոստիկանության մասին» ՀՀ օրենքի հոդված 5, 2-րդ մաս)

Ոստիկանության կողմից մարդուն խոշտանգման, անմարդկային կամ նվաստացնող վերաբերմունքի ենթարկվելը պատժվում է`

1. Օրենքով:

 ( «Ոստիկանության մասին» ՀՀ օրենքի հոդված 5, 2-րդ մաս)

Ոստիկանության կողմից մարդու իրավունքների և ազատությունների սահմանապակումները թույլատրելի է միայն`

* օրենքով նախատեսված դեպքերում, կարգով և սահմաններում:

(«Ոստիկանության մասին» ՀՀ օրենքի հոդված 5, 3-րդ մաս)

Ոստիկանության ծառայողները մարդու իրավունքների ու ազատությունների սահմանափակման ցանկացած դեպքում անմիջապես պարտավոր են`

* նրա համար մատչելի և հասկանալի լեզվով ներկայացնել սահմանափակման հիմքերն ու պատճառները, ծանոթացնել և բացատրել դրանից բխող իրավունքներն ու պարտականությունները, ինչպես նաև աջակցել իրավունքների իրացմանը:

 ( Ոստիկանության մասին» ՀՀ օրենքի հոդված 5, 4-րդ մաս)

Մարդու խնդրանքով իր իրավունքների ու պարտականությունների ծանուցումը կատարվում է`

* Գրավոր:

( «Ոստիկանության մասին» ՀՀ օրենքի հոդված 5, 5-րդ մաս)

Ոստիկանություն բերված անձանց ծանուցման ենթակա իրավունքների ցանկը և ծանուցման կարգը հաստատում է`

* ՀՀ կառավարությունը:

 («Ոստիկանության մասին» ՀՀ օրենքի հոդված 5, 5-րդ մաս)

Ճանապարհային երթևեկության անվտանգության ապահովման նպատակով ոստիկանությունը պարտավոր է`

* իրականացնել պետական վերահսկողություն:

( 4, «Ոստիկանության մասին» ՀՀ օրենքի հոդված 13, 1-ին մաս)

Ճանապարհային երթևեկության անվտանգության ապահովման նպատակով ոստիկանությունը պարտավոր է՝

* կարգավորել ճանապարհային երթևեկությունը:

 («Ոստիկանության մասին» ՀՀ օրենքի հոդված 13, 2-րդ մաս)

**Ոստիկանության ծառայողի կողմից ֆիզիկական ուժի, հատուկ միջոցների ու հրազենի գործադրման հիմքերը, պայմանները և սահմանները ամրագրված է`**

* «Ոստիկանության մասին» ՀՀ օրենքում:

 («Ոստիկանության մասին» ՀՀ օրենքի հոդված 29)

**Ֆիզիկական ուժ, հատուկ միջոցներ ու հրազենի գործադրելուց ոստիկանության ծռայողը պարտավոր է`**

* **ձգտել, որ իրավախախտին պատճառվող վնասը հասցվի նվազագույնի:**

 («Ոստիկանության մասին» ՀՀ օրենքի հոդված 29, 6-րդ մաս 1-ին կետ)

Օրենքով չնախատեսված դեպքերում ոստիկանության ծառայողի կողմից ֆիզիկական ուժի, հատուկ միջոցների և հրազենի գործադրումը կամ սահմանների անցումով դրանց գործադրումն առաջացնում է պատասխանատվություն`

* օրենքով սահմանված կարգով.

 («Ոստիկանության մասին» ՀՀ օրենքի հոդված 29, 8-րդ մաս)

Հատուկ միջոցները գործադրելու և դրանք ոստիկանության ծառայողներին հատկացնելու, ինչպես նաև հատուկ միջոցները պահպանելու և դրանց պիտանելիությունը պարբերաբար ստուգելու կարգերը սահմանում է`

* Ոստիկանության պետը:

 ( «Ոստիկանության մասին» ՀՀ օրենքի հոդված 31)

Ոստիկանության ծառայողներն անձամբ կամ ստորաբաժանման կազմում իրավունք ունեն հրազեն գործադրել`

* քաղաքացիներին՝ նրանց կյանքի կամ առողջության համար վտանգավոր հարձակումից պաշտպանելիս:

 («Ոստիկանության մասին» ՀՀ օրենքի հոդված 32, 1-ին մաս, 1-ին կետ)

Ոստիկանության ծառայողներն անձամբ կամ ստորաբաժանման կազմում իրավունք ունեն հրազեն գործադրել`

* ոստիկանության ծառայողի վրա կատարվող հարձակումը հետ մղելու համար, երբ նրա կյանքին կամ առողջությանը վտանգ է սպառնում, ինչպես նաև նրա զենքին տիրանալու փորձը կանխելիս:

 («Ոստիկանության մասին» ՀՀ օրենքի հոդված 32, 1-ին մաս, 2-րդ կետ)

Ոստիկանության ծառայողներն անձամբ կամ ստորաբաժանման կազմում իրավունք ունեն հրազեն գործադրել`

* պատանդներին, ինչպես նաև զավթված պետական պահպանության ենթակա օբյեկտները ազատելիս:

(«Ոստիկանության մասին» ՀՀ օրենքի հոդված 32, 1-ին մաս,3-րդ կետ)

Ոստիկանության ծառայողներն անձամբ կամ ստորաբաժանման կազմում իրավունք ունեն հրազեն գործադրել`

* կյանքի, առողջության, սեփականության դեմ ծանր կամ առանձնապես ծանր հանցագործություն կատարելու պահին բռնված և փախուստի փորձ կատարող, ինչպես նաև զինված դիմադրություն ցույց տվող անձանց ձերբակալելիս:

 («Ոստիկանության մասին» ՀՀ օրենքի հոդված 32, 1-ին մաս, 4-րդ կետ)

 ***Հարցաշար***

**«Ոստիկանությունում ծառայության մասին» ՀՀ օրենքի վերաբերյալ**

**(քաղաքացիական հատուկ ծառայության թափուր պաշտոններ զբաղեցնելու համար անցկացվող մրցույթների թեստավորման փուլի համար)**

Ոստիկանությունում ծառայությունը պետական ծառայության ինչ տեսակ է։

* հատուկ:

(Հիմք՝ «Ոստիկանությունում ծառայության մասին» ՀՀ օրենքի 2-րդ հոդված)

Ոստիկանությունում ծառայության ինչ տեսակ է Քաղաքացիական հատուկ ծառայությունը։

* պետական:

 (Հիմք՝ «Ոստիկանությունում ծառայության մասին» ՀՀ օրենքի 2-րդ հոդված)

Ինչպես են շնորհվում Ոստիկանության կոչումները։

* անհատական կարգով՝ ցմահ:

 («Ոստիկանությունում ծառայության մասին» ՀՀ օրենքի 5-րդ հոդված, մաս 5)

Ոստիկանությունն իր խնդիրներն իրականացնելիս համագործակցում է`

* պետական կառավարման և տեղական ինքնակառավարման, այլ իրավապահ մարմինների, ինչպես նաև կազմակերպությունների և ֆիզիկական անձանց հետ:

 («Ոստիկանության մասին» ՀՀ օրենքի հոդված 7, 1-ին մաս)

Ոստիկանության կոչումների շնորհման կարգը սահմանում է`

* ՀՀ կառավարությունը:

(«Ոստիկանությունում ծառայության մասին» ՀՀ օրենքի 7-րդ հոդված)

Ոստիկանության ընդհանուր ղեկավարումը իրականացնում է`

* ՀՀ Կառավարությունը:

 («Ոստիկանության մասին» ՀՀ օրենքի հոդված 9, 5-րդ մաս)

Ոստիկանության անմիջական ղեկավարումն իրականացնում է`

* ՀՀ ոստիկանության պետը:

(«Ոստիկանությունում ծառայության մասին» ՀՀ օրենքի, 13 հոդված, մաս 1)

Ոստիկանության պետին վարչապետի առաջարկությամբ նշանակում և ազատում է`

* ՀՀ Նախագահը:

(«Ոստիկանությունում ծառայության մասին» ՀՀ օրենքի 13-րդ հոդված, մաս 2)

Ոստիկանության պետի տեղակալներին Ոստիկանության պետի միջնորդության հիման վրա վարչապետի առաջարկությամբ նշանակում և ազատում է`

* ՀՀ Նախագահը:

 («Ոստիկանությունում ծառայության մասին» ՀՀ օրենքի 13-րդ հոդված, մաս 3)

Ոստիկանության ծառայողների համար սահմանվում է`

* հնգօրյա աշխատանքային շաբաթ:

(«Ոստիկանությունում ծառայության մասին» ՀՀ օրենքի 28-րդ հոդված)

Քաղաքացիական հատուկ ծառայության պաշտոնները դասակարգվում են`

* Խմբերի:

 («Ոստիկանությունում ծառայության մասին» ՀՀ օրենքի 60.1-րդ հոդված)

Քաղաքացիական հատուկ ծառայության պաշտոնների անվանացանկը հաստատում և փոփոխում է `

* Քաղաքացիական ծառայության խորհուրդը՝ պետական կառավարման մարմնի ղեկավարի առաջարկությամբ:

 («Ոստիկանությունում ծառայության մասին» ՀՀ օրենքի 60.3-րդ հոդված)

Քաղաքացիական հատուկ ծառայության պաշտոնների անձնագրերը հաստատում և փոփոխում է`

* պետական կառավարման մարմնի ղեկավարը:

 (« Ոստիկանությունում ծառայության մասին» ՀՀ օրենքի 60.4-րդ հոդված)

Քաղաքացիական հատուկ ծառայության պաշտոնների անձնագրերը հաստատվում և փոփոխվում է`

* քաղաքացիական հատուկ ծառայության պաշտոնների յուրաքանչյուր խմբի ընդհանուր նկարագրի հիման վրա:

 (« Ոստիկանությունում ծառայության մասին» ՀՀ օրենքի 60.4-րդ հոդված)

Քաղաքացիական հատուկ ծառայության պաշտոնի չափանիշները սահմանվում են`

* պաշտոնի անձնագրում:

 («Ոստիկանությունում ծառայության մասին» ՀՀ օրենքի 60.4-րդ հոդված)

Քաղաքացիական հատուկ ծառայության պաշտոն զբաղեցնելու իրավունք ունի`

* ՀՀ 18 տարին լրացած քաղաքացին:

 («Ոստիկանությունում ծառայության մասին» ՀՀ օրենքի 60.5-րդ հոդված)

Քաղաքացիական ծառայողին ներկայացվող առողջական վիճակի հետ կապված պահանջները սահմանում է`

* ՀՀ Կառավարությունը:

 («Ոստիկանությունում ծառայության մասին» ՀՀ օրենքի 60.5-րդ հոդված)

Քաղաքացիական հատուկ ծառայության թափուր պաշտոնը զբաղեցվում է`

* արտամրցույթային կարգով և մրցույթով:

 («Ոստիկանությունում ծառայության մասին» ՀՀ օրենքի 60.6-րդ հոդված)

Քաղաքացիական հատուկ ծառայության բարձրագույն, գլխավոր և առաջատար պաշտոններում նշանակում և այդ պաշտոններից ազատում է`

* պետական կառավարման մարմնի ղեկավարը:

 («Ոստիկանությունում ծառայության մասին» ՀՀ օրենքի 60.9-րդ հոդված)

Քաղաքացիական հատուկ ծառայության կրտսեր պաշտոններում նշանակում և այդ պաշտոններից ազատում է`

* Պետական կառավարման մարմնի կողմից լիազորված պաշտոնատար անձը:

 («Ոստիկանությունում ծառայության մասին» ՀՀ օրենքի 60.9-րդ հոդված)

Յուրաքանչյուր քաղաքացիական ծառայող ենթակա է պարտադիր վերապատրաստման`

* Առնվազն երեք տարին մեկ:

(«Ոստիկանությունում ծառայության մասին» ՀՀ օրենքի 60.14-րդ հոդված)

Քաղաքացիական հատուկ ծառայության կադրերի ռեզերվում միանգամյա գտնվելու առավելագույն ժամկետը`

* 6 ամիս է:

(«Ոստիկանությունում ծառայության մասին» ՀՀ օրենքի 60.15-րդ հոդված)

Քաղաքացիական հատուկ ծառայողի հիմնական իրավունքները սահմանվել են`

* «Ոստիկանությունում ծառայության մասին» ՀՀ օրենքով:

 («Ոստիկանությունում ծառայության մասին» ՀՀ օրենքի 60.16-րդ հոդված)

Քաղաքացիական հատուկ ծառայողի հիմնական պարտականությունները սահմանվել են`

* «Ոստիկանությունում ծառայության մասին» ՀՀ օրենքով:

 («Ոստիկանությունում ծառայության մասին» ՀՀ օրենքի 60.17-րդ հոդված)

Քաղաքացիական հատուկ ծառայողի նկատմամբ կիրառվող սահմանափակումները սահմանվել են`

* «Ոստիկանությունում ծառայության մասին» ՀՀ օրենքով:

(«Ոստիկանությունում ծառայության մասին» ՀՀ օրենքի 60.18-րդ հոդված)

Քաղաքացիական հատուկ ծառայողին հանձնարարականներ տալու սահմանափակումները սահմանվել են`

* «Ոստիկանությունում ծառայության մասին» ՀՀ օրենքով:

 («Ոստիկանությունում ծառայության մասին» ՀՀ օրենքի 60.19-րդ հոդված )

Քաղաքացիական հատուկ ծառայողի ծառայողական գործունեության ընթացքն արտացոլվում է`

* նրա անձնական գործում, որը վարում է պետկան կառավարման մարմինը:

 («Ոստիկանությունում ծառայության մասին» ՀՀ օրենքի 60.24-րդ հոդված)

Քաղաքացիական հատուկ ծառայողի նկատմամբ կիրառվող խրախուսանքի տեսակները սահմանվել են`

* «Ոստիկանությունում ծառայության մասին» ՀՀ օրենքով:

 («Ոստիկանությունում ծառայության մասին» ՀՀ օրենքի 60.25-րդ հոդված)

Քաղաքացիական հատուկ ծառայողի նկատմամբ կարգապահական տույժ նշանակվել չի կարող`

* եթե մեկ տարուց ավելի է անցել խախտումը կատարելու օրվանից:

(«Ոստիկանությունում ծառայության մասին» ՀՀ օրենքի 60.26-րդ հոդված)

Քաղաքացիական հատուկ ծառայողի նկատմամբ կիրառվող կարգապահական տույժերից է`

* Նախազգուշացում:

 («Ոստիկանությունում ծառայության մասին» ՀՀ օրենքի 60.26-րդ հոդված)

Քաղաքացիական հատուկ ծառայողի նկատմամբ կիրառվող կարգապահական տույժերից է`

* Նկատողություն:

 («Ոստիկանությունում ծառայության մասին» ՀՀ օրենքի 60.26-րդ հոդված)

Քաղաքացիական հատուկ ծառայողի նկատմամբ կիրառվող կարգապահական տույժերից է`

* խիստ նկատողություն:

 («Ոստիկանությունում ծառայության մասին» ՀՀ օրենքի 60.26-րդ հոդված)

Քաղաքացիական հատուկ ծառայողի նկատմամբ կիրառվող կարգապահական տույժերից է`

* զբաղեցրած պաշտոնից ազատում:

 («Ոստիկանությունում ծառայության մասին» ՀՀ օրենքի 60.26-րդ հոդված)

Քաղաքացիական հատուկ ծառայողի նկատմամբ կարգապահական յուրաքանչյուր խախտման համար կարող է նշանակվել`

* մեկ կարգապահական տույժ:

 («Ոստիկանությունում ծառայության մասին» ՀՀ օրենքի 60.26-րդ հոդված)

Քաղաքացիական հատուկ ծառայողի նկատմամբ կիրառվող խրախուսանքի տեսակներից է`

* շնորհակալության հայտարարում:

 («Ոստիկանությունում ծառայության մասին» ՀՀ օրենքի 60.25-րդ հոդված)

Քաղաքացիական հատուկ ծառայողի նկատմամբ կիրառվող խրախուսանքի տեսակներից է`

* միանվագ դրամական պարգևատրում:

 ( «Ոստիկանությունում ծառայության մասին» ՀՀ օրենքի 60.25-րդ հոդված)

Քաղաքացիական հատուկ ծառայողի նկատմամբ կիրառվող խրախուսանքի տեսակներից է`

* հուշանվերով պարգևատրում:

 («Ոստիկանությունում ծառայության մասին» ՀՀ օրենքի 60.25-րդ հոդված)

Քաղաքացիական հատուկ ծառայողի նկատմամբ կիրառվող խրախուսանքի տեսակներից է`

* կարգապահական տույժի հանում:

(«Ոստիկանությունում ծառայության մասին» ՀՀ օրենքի 60.25-րդ հոդված)

Քաղաքացիական հատուկ ծառայության թափուր պաշտոններ զբաղեցնելու համար անցկացվող մրցույթի նախապատրաստական աշխատանքներն իրականացնում է`

* պետական կառավարման մարմնի լիազորած ստորաբաժանումը:

 («Ոստիկանությունում ծառայության մասին» ՀՀ օրենքի 60.8 հոդվածի 2-րդ կետ)

Քաղաքացիական հատուկ ծառայության թափուր պաշտոններ զբաղեցնելու համար անցկացվող մրցույթ անցկացնելու մասին հայտարարությունը հրապարակվում է`

* մրցույթն անցկացնելուց ոչ ուշ, քան մեկ ամիս առաջ:

 («Ոստիկանությունում ծառայության մասին» ՀՀ օրենքի 60.8 հոդվածի 3-րդ կետ)

Քաղաքացիական հատուկ ծառայության թափուր պաշտոններ զբաղեցնելու համար անցկացվող մրցույթ անցկացնելու մասին հայտարարությունը հրապարակվում է`

* առնվազն երեք հազար տպաքանակ ունեցող մամուլի և զանգվածային լրատվության այլ միջոցներով:

 («Ոստիկանությունում ծառայության մասին» ՀՀ օրենքի 60.8 հոդվածի 3-րդ կետ)

Քաղաքացիական հատուկ ծառայության թափուր պաշտոններ զբաղեցնելու համար մրցույթն անցկացվում է նաև, եթե մրցույթին մասնակցելու համար դիմել է`

* մեկ մասնակից:

 ( «Ոստիկանությունում ծառայության մասին» ՀՀ օրենքի 60.8 հոդվածի 5-րդ կետ)

Քաղաքացիական հատուկ ծառայության թափուր պաշտոններ զբաղեցնելու համար անցկացվող մրցույթի արդյունքները գրավոր բողոք ներկայացնելու, դա քննության առնելու և որոշում կայացնելու կարգն ու ժամկետները սահմանում է`

* պետական կառավարման մարմնի ղեկավարը:

 («Ոստիկանությունում ծառայության մասին» ՀՀ օրենքի 60.8 հոդվածի 5-րդ կետ)

Քաղաքացիական հատուկ ծառայության պաշտոն առաջին անգամ զբաղեցնող անձի նշանակումն իրականացվում է`

* մինչև վեց ամիս փորձաշրջանով:

 («Ոստիկանությունում ծառայության մասին» ՀՀ օրենքի 60.89 հոդվածի 4-րդ կետ)

Քաղաքացիական հատուկ ծառայության կադրերի ռեզերվը վարում է`

* պետական կառավարման մարմինը:

 («Ոստիկանությունում ծառայության մասին» ՀՀ օրենքի 60.15 հոդված 1-ին կետ )

## Հարցաշար

ՀՀ ոստիկանության տնտեսական վարչության իրավասության վերաբերող

 (քաղաքացիական հատուկ ծառայության թափուր պաշտոններ զբաղեցնելու համար անցկացվող մրցույթների թեստավորման փուլի համար)

Գույքագրման նպատակն է`

* կազմակերպության ակտիվների և պարտավորությունների փաստացի առկայության (մնացորդների) և հաշվապահական հաշվառման մեջ արտացոլված տվյալների համեմատման միջոցով կազմակերպության ֆինանսական հաշվետվությունների տվյալների արժանահավատության ապահովումը:

(ՀՀ Ֆինանսների նախարարի 2016թ. հունվարի 8-ի թիվ 2-Ն հրաման, Ընդհանուր դրույթներ, 3-րդ կետ)

Հանրային հատվածի կազմակերպություններում նյութական ակտիվը կարող է դասակարգվել որպես հիմնական միջոց, եթե`

* նրա արժեքը սկզբնական ճանաչման պահին գերազանցում է 25 000 ՀՀ դրամը:

 (Հիմք՝ՀՀ Ֆինանսների նախարարի 2015 թ. հուլիսի 28-ի թիվ 523-Ն հրաման)

Հաշվային պլանը ներառում է`

* 11 դաս:

(Հիմք՝ ՀՀ Ֆինանսների նախարարի 09 ապրիլի 2015թ թիվ 207-Ն հրաման` հանրային հատվածի կազմակերպություննեի հաշվապահական հաշվառման հաշվային պլանը և դրա կիրառման հրահանգը հաստատելու մասին, Ընդհանուր դրույթներ)

Ընդհանուր նշանակության ֆինանսական հաշվետվությունների նպատակը`

* կազմակերպության ֆինանսական վիճակի, գործունեության ֆինանսական արդյունքների և ֆինանսական վիճակում փոփոխությունների վերաբերյալ այնպիսի տեղեկատվության տրամադրումն է, որն օգտակար է օգտագործողների լայն շրջանակների կողմից տնտեսական որոշումներ կայացնելու համար:

(Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման**, ՀՀՀՀՍ 1, 3 կետ, 3.2 ենթակետ**)

Ակտիվը պետք է դասակարգվի որպես ընթացիկ, երբ այն`

* ակնկալվում է իրացնել (մարել), կամ պահել վաճառքի կամ սպառման համար կազմակերպության սովորական գործառնական փուլի ընթացքում:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 1,** 7.8.կետ, բ) ենթակետ)

Ակտիվը պետք է դասակարգվի որպես ոչ ընթացիկ, երբ այն`

* չի դասակարգվում որպես ընթացիկ:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 1,** 7.8.կետ )

Պարտավորությունը պետք է դասակարգվի որպես ընթացիկ, երբ այն`

* ակնկալվում է մարել կազմակերպության սովորական գործառնական փուլի ընթացքում:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 1, 7.9 կետ**)

Պարտավորությունները պետք է դասակարգվեն որպես ոչ ընթացիկ պարտավորություններ, եթե դրանք`

* չեն դասակարգվել որպես ընթացիկ:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 1, 7.9 կետ** )

Կազմակերպությունում հաշվապահական հաշվառման ընդհանուր վարումը և ֆինանսական հաշվետվությունների կազմումն իրականացնում է`

* հաշվապահական ծառայության ղեկավարը:

 (Հիմք՝ ՀՕ 515-Ն, Հաշվապահական հաշվառման մասին օրենք, **Հոդված 12, 1 կետ**)

Հաշվապահական հաշվառում կազմակերպելու համար պատասխանատվություն է կրում`

* կազմակերպության գործադիր մարմնի ղեկավարը:

(Հիմք՝ ՀՕ 515-Ն, Հաշվապահական հաշվառման մասին օրենք, **Հոդված 11, 1 կետ**)

Ինչ է իրենից ներկայացնում հաշվապահական հաշվառումը`

* կազմակերպության ակտիվների, սեփական կապիտալի, պարտավորությունների վիճակի ու շարժի վերաբերյալ դրամական արտահայտությամբ տեղեկատվության հավաքման, գրանցման և ընդհանրացման համակարգ է` տնտեսական գործառնությունների համընդհանուր և անընդհատ փաստաթղթային հաշվառման միջոցով:

 (Հիմք՝ ՀՕ 515-Ն, Հաշվապահական հաշվառման մասին օրենք, Գլուխ 2, Հոդված 5)

Նշված ակտիվներից որը չի դասակարգվում որպես պաշար`

* այն առարկաները, որոնց գումարը էական չէ և որոնք նախատեսված են օգտագործել ավելի քան 1 տարվա ընթացքում:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 2, կետ 3, 3.1 ենթակետ**)

Պաշարները այն ակտիվներն են, որոնք`

* պահվում են սովորական գործունեության ընթացքում վաճառքի համար, արտադրության ընթացքում են` վաճառքի համար և արտահայտված են նյութերի և արագամաշ առարկաների տեսքով` արտադրանքի թողարկման կամ ծառայություններ մատուցելու ընթացքում օգտագործելու համար:

(Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 2, կետ 3, 3.1 ենթակետ**)

Պաշարները պետք է չափվեն`

* ինքնարժեքից և իրացման զուտ արժեքից նվազագույնով:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 2, կետ 3, 3.3 ենթակետ**)

Հիմնական միջոցները նյութական ակտիվներ են`

* առկա են կազմակերպությունում արտադրանքի արտադրության, աշխատանքների կատարման, ծառայությունների մատուցման, ապրանքների իրացման, վարձակալության տալու կամ վարչական նպատակներով օգտագործելու համար և նախատեսվում են օգտագործել ավելի քան մեկ տարի ժամկետով:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 16, կետ 3, 3.1 ենթակետ**)

Հիմնական միջոցների միավորը պետք է սկզբնապես չափվի`

* սկզբնական արժեքով:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 16, կետ 3, 3.6 ենթակետ**)

Նշված ակտիվներից որը չի համարվում հիմանական միջոց`

* Վաճառքի համար ձեռք բերված սարքավորումը:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 16**)

Հաշվապահական հաշվեկշռում ակտիվները պետք է ներկայացվեն`

* Ըստ ընթացիկ ր ոչ ընթացիկ դասակարգման:

 (Հիմք՝ ՀՀ Ֆինանսների և էկոնոմիկայի նախարարություն, 13 ապրիլի 2001 թ. N 119 հրաման, **ՀՀՀՀՍ 1, Հաշվապահական հաշվեկշիռ 7.6 կետից**)

Գույքագրման անցկացման համար կազմակերպությունում ստեղծվում են`

* գույքագրման կենտրոնական հանձնաժողով և գույքագրման աշխատանքային հանձնաժողով:

 (Հիմք` ՀՀ Ֆինանսների նախարարի 8 հունվարի 2016 թ. N 2-Ն հրաման կետ 11)

Որ դեպքում պարտադիր չէ գույքագրման անցկացումը`

* Միջանկյալ ֆինանսական հաշվետվությունները կազմելուց առաջ:

(Հիմք` ՀՀ Ֆինանսների նախարարի 8 հունվարի 2016 թ. N 2-Ն հրաման)

 «Գնումների մասին» ՀՀ օրենքը կարգավորում է պատվիրատուների կողմից՝

* ապրանքների, աշխատանքների և ծառայությունների ձեռքբերման գործընթացի հետ կապված հարաբերությունները:

 (Հիմք` «Գնումների մասին» ՀՀ օրենքի 1-ին հոդված)

Գնումների բազային միավորը կազմում է`

* 1 մլն ՀՀ դրամ:

(«Գնումների մասին» ՀՀ օրենքի 2-րդ հոդված)

Պատվիրատու է հանդիսանում`

* հանրային կազմակերպությունները:

 (Հիմք` «Գնումների մասին» ՀՀ օրենքի 2-րդ հոդված)

«Գնումների մասին» ՀՀ օրենքով պայմանագիր է համարվում`

* գնում կատարելու նպատակով կնքվող գրավոր գործարք:

 (Հիմք` «Գնումների մասին» ՀՀ օրենքի 2-րդ հոդված)

Մասնակից է համարվում`

* այն անձը, ով պատվիրատուի հետ պայմանագիր կնքելու նպատակով մասնակցում է գնումների գործընթացին:

 (Հիմք` «Գնումների մասին» ՀՀ օրենքի 2-րդ հոդված)

Հայտ է համարվում`

* հրավերի հիման վրա մասնակցի կողմից ներկայացվող առաջարկը:

 (Հիմք` «Գնումների մասին» ՀՀ օրենքի 2-րդ հոդված)

Գնումների իրականացման սկզբունքների թվին է դասվում`

* գնումների գործընթացին մասնակցելու իրավահավասարության ապահովումը:

 («Գնումների մասին» ՀՀ օրենքի 3-րդ հոդված)

ՀՀ տարածքից դուրս գնումների կատարման կարգը հաստատում է`

* ՀՀ կառավարությունը:

(«Գնումների մասին» ՀՀ օրենքի 5-րդ հոդված)

Էլեկտրոնային աճուրդի իրականացման կարգը հաստատում է`

* ՀՀ կառավարությունը:

 («Գնումների մասին» ՀՀ օրենքի 5-րդ հոդված)

Անձը գնումներին մասնակցելու իրավունք չունեցող մասնակիցների ցուցակում ընդգրկվում է`

* 2 տարի ժամկետով:

 («Գնումների մասին» ՀՀ օրենքի 6-րդ հոդված)

Գնումների գործընթացին մասնակցելու իրավունք չունեն՝

* հայտը ներկայացնելու օրվա դրությամբ հարկային մարմնի կողմից վերահսկվող եկամուտների գծով իրենց ներկայացրած գնային առաջարկի մինչև մեկ տոկոսը, բայց ոչ ավելի քան հիսուն հազար ՀՀ դրամը գերազանցող ժամկետանաց պարտավորություններ ունեցող անձինք:

 («Գնումների մասին» ՀՀ օրենքի 6-րդ հոդված)

Գնումներին գործընթացին որևէ անձի մասնակցությունը կարող է սահմանափակվել միայն`

* ՀՀ կառավարության որոշմամբ, եթե դա անհրաժեշտ է ՀՀ ազգային անվտանգության և պաշտպանության ապահովման համար:

 («Գնումների մասին» ՀՀ օրենքի 7-րդ հոդված)

Գնման գործընթացին մասնակցելու հավասար իրավունք ունի`

* ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից:

 («Գնումների մասին» ՀՀ օրենքի 7-րդ հոդված)

Հայտարարության անգործության ժամկետը կիրառելի չէ, եթե`

* հայտ է ներկայացրել միայն մեկ մասնակից:

(«Գնումների մասին» ՀՀ օրենքի 10-րդ հոդված)

Հայտարարության անգործության ժամկետում կնքված պայմանագիրը`

* առոչինչ է:

 («Գնումների մասին» ՀՀ օրենքի 10-րդ հոդված)

Գնման առարկայի հատկանիշներում կոնկրետ ֆիրմային անվանմանը, արտադրողին, մոդելին կամ այլ հատկանիշին հղում կատարելը`

* թույլատրվում է միայն այն դեպքում, երբ գնման առարկայի նկարագրելն այլապես անհնար է:

 («Գնումների մասին» ՀՀ օրենքի 13-րդ հոդված)

Գնանշման հարցման ձևով գնումների հայտարարությունները կազմվում են`

* հայերեն, ռուսերեն և անգլերեն:

 («Գնումների մասին» ՀՀ օրենքի 13-րդ հոդված)

Տեղեկագրում հրապարակվում են`

* գնումների պլանները, բացառությամբ գաղտնիք պարունակող գնումների:

 («Գնումների մասին» ՀՀ օրենքի 15-րդ հոդված)

Որևէ գնման գծով ֆինանսական միջոցներ նախատեսված չլինելու դեպքում պայմանագրի կնքումը`

* հնարավոր է միայն օրենքով սահմանված դեպքերում:

 («Գնումների մասին» ՀՀ օրենքի 15-րդ հոդված)

 Պատվիրատուն գնման պայմանագրով ֆինանսական պարտավորություններ ստանձնում է`

* գնումն իրականացնելու համար պահանջվող ֆինանսական հատկացումներ նախատեսված լինելու դեպքում և այդ հատկացումների շրջանակներում:

 («Գնումների մասին» ՀՀ օրենքի 15-րդ հոդված)

ՀՀ ֆինանսների նախարարությունը հանդիսանում է գնման պայմանագրի կողմ`

* միայն իր կարիքների համար իրականացվող գնումների դեպքում:

 («Գնումների մասին» ՀՀ օրենքի 16-րդ հոդված)

Էլեկտրոնային գնումների համակարգի սպասարկումն ու համակարգումն իրականացնում է`

* ՀՀ ֆինանսների նախարարությունը:

(«Գնումների մասին» ՀՀ օրենքի 16-րդ հոդված)

Նշվածներից որ մարմինն է ապահովում գնումները համակարգողների շարունակական մասնագիտական վերապատրաստման համակարգի առկայությունը`

* ՀՀ ֆինանսների նախարարությունը:

 («Գնումների մասին» ՀՀ օրենքի 16-րդ հոդված)

Ինչ է կնքվում գնման ընթացակարգի արդյունքում`

* Պայմանագիր:

 («Գնումների մասին» ՀՀ օրենքի 18-րդ հոդված)

Երկու փուլով մրցույթի ընթացակարգի կիրառման դեպքում պատվիրատուն հրավեր է ներկայացնում և բանակցությունների հրավիրում`

* միայն նախաորակավորված մասնակիցներին:

 («Գնումների մասին» ՀՀ օրենքի 19-րդ հոդված)

Փակ մրցույթի դեպքում`

* կազմակերպվում է նախաորակավորման ընթացակարգ:

(«Գնումների մասին» ՀՀ օրենքի 21-րդ հոդված)

Փակ մրցույթի կիրառման համար բավարար է հետևյալ հանգամանքը`

* գնումը պարունակում է պետական գաղտնիք:

(«Գնումների մասին» ՀՀ օրենքի 21-րդ հոդված)

 Գնումը կարող է կատարվել գնանշման հարցման ձևով, եթե`

* գնման գինը չի գերազանցում գնումների բազային միավորի յոթանասունապատիկը:

(«Գնումների մասին» ՀՀ օրենքի 22-րդ հոդված)

Պատվիրատուն որևէ անձից կատարելով ապրանքի գնում` կարող է նույն անձից լրացուցիչ գնում կատարել եթե`

* գինը չի գերազանցում սկզբնական գնման պայմանագրի 10%:

 («Գնումների մասին» ՀՀ օրենքի 23-րդ հոդված)

Նույն անձից լրացուցիչ գնում կարող է կատարվել`

* 1 անգամ:

 («Գնումների մասին» ՀՀ օրենքի 23-րդ հոդված)

Պատվիրատուի ղեկավարի հրամանով ձևավորված գնահատող հանձնաժողովի քարտուղարը`

* կազմակերպում է գնման ընթացակարգի վերաբերյալ պարզաբանումների տրամադրումը:

(«Գնումների մասին» ՀՀ օրենքի 26-րդ հոդված)

 Արգելվում է արդյոք խմբավորել առանձին բնութագրեր ունեցող գնումները որպես մեկ չափաբաժին`

* այո, բացառությամբ այն դեպքերի, երբ պատվիրատուն հիմնավորում է նման խմբավորման անհրաժեշտությունը:

 («Գնումների մասին» ՀՀ օրենքի 25-րդ հոդված)

 Ում հրամանով է ձևավորվում գնահատող հանձնաժողովը`

* պատվիրատուի ղեկավարի:

 («Գնումների մասին» ՀՀ օրենքի 26-րդ հոդված)

Ով չի հանդիսանում հանձնաժողովի անդամ`

* քարտուղարը:

 («Գնումների մասին» ՀՀ օրենքի 26-րդ հոդված)

Բաց մրցույթի դեպքում հրավերում կարող են կատարվել փոփոխություններ`

* հայտի ներկայացման վերջնաժամկետը լրանալուց առնվազն 5 օրացուցային օր առաջ:

(«Գնումների մասին» ՀՀ օրենքի 29-րդ հոդված)

Բաց մրցույթի հրավերում փոփոխություններ կատարվելու դեպքում հայտերը ներկայացնելու վերջնաժամկետը հաշվվում է`

* այդ փոփոխությունների մասին տեղեկագրում հայտարարության հրապարակման օրվանից:

 («Գնումների մասին» ՀՀ օրենքի 29-րդ հոդված)

Եթե հայտում անհամապատասխանություն է տեղ գտել տառերով և թվերով գրված գումարների միջև, ապա`

* հիմք է ընդունվում տառերով գրված տարբերակը:

(«Գնումների մասին» ՀՀ օրենքի 34-րդ հոդված)

Բաց մրցույթը չկայացած է համարվում, եթե`

* դադարում է գոյություն ունենալ գնման պահանջը:

 («Գնումների մասին» ՀՀ օրենքի 37-րդ հոդված)

Էլեկտրոնային աճուրդը հիմնվում է`

* միայն գնի վրա:

#  («Գնումների մասին» ՀՀ օրենքի 40-րդ հոդված)

Էլեկտրոնային աճուրդի իրականացման դեպքում, հրավերում կարող են կատարվել փոփոխություններ հայտերի ներկայացման վերջնաժամկետը լրանալուց ոչ ուշ քան`

* երկու օրացուցային օր առաջ:

 («Գնումների մասին» ՀՀ օրենքի 40-րդ հոդված)

Ընտրված խորհրդատուի հետ`

* կարող են վարվել բանակցություններ գնման պայմանագրի նախագծի դրույթների վերաբերյալ:

 («Գնումների մասին» ՀՀ օրենքի 45-րդ հոդված)

Յուրաքանչյուր անձ իրավունք ունի բողոքարկելու`

* պատվիրատուի, գնահատող հանձնաժողովի և գնումների հետ կապված բողոքներ քննող անձի գործողությունները (անգործությունը) և որոշումները:

 («Գնումների մասին» ՀՀ օրենքի 46-րդ հոդված)

ՀՀ կենտրոնական բանկի կողմից գործառնական ծախսերի շրջանակներում գնումներ կատարելու դեպքում`

* «Գնումների մասին» ՀՀ օրենքի դրույթները չեն գործում:

 («Գնումների մասին» ՀՀ օրենքի 54-րդ հոդված)

Ով է կազմում և հաստատում գնման հայտը՝

* պատասխանատու ստորաբաժանումը:

 (ՀՀ կառավարության 04.05.2017թ. N 526-Ն որոշմամբ հաստատված «Գնումների գործընթացի կազմակերպման» կարգի 11-րդ կետ)

# Ո՞վ կարող է փոփոխություններ կատարել հրավերի տեքստում՝

* Գնահատող հանձնաժողովը:

 (ՀՀ կառավարության 04.05.2017թ. N 526-Ն որոշմամբ հաստատված «Գնումների գործընթացի կազմակերպման» կարգի 14-րդ կետ)

* հաստատված (հրապարակված) գնումների պլանի առկայությունն է:

 (ՀՀ կառավարության 04.05.2017թ. N 526-Ն որոշմամբ հաստատված «Գնումների գործընթացի կազմակերպման» կարգի 17-րդ կետ)

 Շինարարական ծրագրերի գնման համար ֆինանսական միջոցներ նախատեսվում են`

* Փորձաքննություն անցած նախագծային փաստաթղթերի հիման վրա:

 (ՀՀ կառավարության 04.05.2017թ. N 526-Ն որոշմամբ հաստատված «Գնումների գործընթացի կազմակերպման» կարգի 19-րդ կետ)

 Եթե գնման հայտում արձանագրվում է անհամապատասխանություն, ապա`

* հայտը վերադարձվում է պատասխանատու ստորաբաժանմանը, որն ուղղում և և երկու աշխատանքային օրվա ընթացքում գնումները համակարգողին է ներկայացնում ճշտված հայտը, եթե պատասխանատու ստորաբաժանումը համաձայնում է արձանագրված անհամապատասխանության հետ:

 (ՀՀ կառավարության 04.05.2017թ. N 526-Ն որոշմամբ հաստատված «Գնումների գործընթացի կազմակերպման» կարգի 25-րդ կետ)

Պայմանագիրը համարվում է հատուցելի, եթե`

* կողմն իր պարտականությունների դիմաց պետք է ստանա վճար կամ հանդիպական կատարում:

(«ՀՀ քաղաքացիական օրենսգրքի» 439-րդ հոդված)

Պայմանագիրն ուժի մեջ է մտնում և կողմերի համար պարտադիր է դառնում`

* կնքման պահից:

(«ՀՀ քաղաքացիական օրենսգրքի» 441-րդ հոդված)

ՀՀ քաղաքացիական օրենսգիրք

ՀՀ կառավարության 04.05.2017թ. N 526-Ն որոշմամբ հաստատված «Գնումների գործընթացի կազմակերպման» կարգ

«Գնումների մասին» ՀՀ օրենք

ՀՀ Ֆինանսների նախարարի 2016 թ. հունվարի 8-ի N 2-Ն հրաման

ՀՀ Ֆինանսների և էկոնոմիկայի նախարարություն, 2001 թ. ապրիլի 13-ի N 119 հրաման

ՀՀ Ֆինանսների նախարարի 2015 թ. հուլիսի 28-ի թիվ 523-Ն հրաման

ՀՀ Ֆինանսների նախարարի 2015թ ապրիլի 09-ի թիվ 207-Ն հրաման